Λοιπόν;
Κι αν δεν είναι αυτό που θες;
Θέλω αυτό που θες.
Έζρα...
Λοιπόν, είναι ή δεν είναι;
Μάντεψε.
Απλά πες μου.
- Μάντεψε. - Σε παρακαλώ.
Ν
Αλήθεια;
Τέλεια.
- Τέλεια; - Ναι.
Ναι;
Ναι.
Θα κάνουμε...
- Θα κάνουμε μωρό. - Καταπληκτικά.
Ξαναπαίξ' το.
Λοιπόν;
Κι αν δεν είναι αυτό που θες;
Θέλω αυτό που θες.
Έζρα...
Λοιπόν, είναι ή δεν είναι;
Μάντεψε.
Απλά πες μου.
Μάντεψε.
Κλείσε ανάμνηση: Λόλα.
Σήκωσε το κρεβάτι.
ΛΟΝΔΙΝΟ
Γεια σου, Ντέιβιντ.
ΑΝΟΔΟΣ ΠΑΓΚΟΣΜΙΑΣ ΘΕΡΜΟΚΡΑΣΙΑΣ +2,32 °C
ΠΑΓΚΟΣΜΙΟ ΚΟΣΤΟΣ ΚΛΙΜΑΤΙΚΗΣ ΑΛΛΑΓΗΣ ΣΤΟΝ ΑΙΩΝΑ (ΣΕ ΔΟΛΑΡΙΑ)
+176 ΤΡΙΣΕΚΑΤΟΜΜΥΡΙΑ
ΠΡΟΒΟΛΗ ΣΤΟ ΜΕΛΛΟΝ
Η άγρια και επιβλητική μαμά τζάγκουαρ κυνηγά για το μικρό της, τον Τζόι.
Αλλά αυτήν τη φορά, υποτίμησε το θήραμά της.
Μπαμπά.
Η μαμά είπε ότι θα ζήσουμε να δούμε την επιστροφή των τζάγκουαρ.
Κάποιοι το δουλεύουν.
- Έχεις συναντήσει ποτέ; - Τζάγκουαρ; Όχι.
Αλλά έχω συναντήσει φάλαινα.
- Την τελευταία φάλαινα. - Δεν μου έχεις πει αυτήν την ιστορία.
Ίσως μια άλλη φορά.
Σε παρακαλώ. Πες μου για τη φάλαινα.
Πες μου!
Λοιπόν, ώρα για ύπνο. Όταν ξανάρθει θα σου πει για τη φάλαινα. Εντάξει;
Το υπόσχεσαι;
Το υπόσχομαι.
Εντάξει. Ύπνο τώρα.
Καληνύχτα.
Έρχεται όλο και πιο κοντά μου.
Πολύ καλό αυτό.
Την άλλη εβδομάδα, ίδια ώρα;
Βεβαίως.
Βασικά, όχι. Υπάρχει μια συνάντηση δασκάλου-γονέων.
- Το προσφέρεις ως υπηρεσία; - Ναι.
Τα σχολεία θέλουν να συνεργάζονται με όλο το σύστημα βοήθειας,
ακόμα και με αντικαταστάτες.
Θα βοηθήσω μετά χαράς.
Είσαι καλά;
Έκανα κάτι λάθος;
Η υπόσχεση.
Με αιφνιδίασε.
- Πώς ήξερες τι να κάνεις; - Να σου εξηγήσω.
Μπορώ;
Ναι.
Όταν με επέλεξες, απέκτησα πρόσβαση σε μια βιβλιοθήκη
των αναμνήσεών σου ώστε να προετοιμαστώ για τον ρόλο.
PACK ΑΝΑΜΝΗΣΕΙΣ ΝΑΤΑΣΑ ΑΛΠΕΡ
Λοιπόν, εδώ είναι ο Ντέιβιντ.
Στοιχεία από σόσιαλ μίντια κι άλλες εφαρμογές.
- Ακόμα δεν με πιστεύεις; - Δεν είναι για μένα.
Είναι για εκείνη. Μπορεί να θέλει να το δει κάποτε.
- Έλα. - Σ' αγαπάω.
Το υπόσχεσαι;
Έλα.
Χάρλιν, το βλέπεις;
Το υπόσχομαι, εντάξει;
Το άκουσες, κοριτσάκι; Αγαπάω τη μητέρα σου.
Η επικοινωνία μου μαζί σου επηρεάζει πολύ το πώς με βλέπει η Χάρλιν.
Να είναι συνέχεια των παλιών σχέσεων, αυτό μας μαθαίνουν.
Ίσως δεν θέλω να επιστρέψω στις παλιές σχέσεις.
Θέλω να είσαι πατέρας της Χάρλιν, όχι αντίγραφο κάποιου άλλου.
Εντάξει. Αυτό εξηγεί γιατί δεν ήθελες να μιλώ με την προφορά του.
Συνήθως οι πελάτες μου θέλουν να αντικαταστήσω κάποιον που χάθηκε.
Η ομοιότητα βοηθάει στο να το πιστέψουν, να γεμίσουν το κενό.
Θα το θυμάμαι αυτό.
- Ναι, εντάξει. - Τα λέμε σύντομα.
Νέα ειδοποίηση.
Έζρα. Είμαι η Τζάνις.
- Η εκπρόσωπος της Cache Cloud. - Ξέρω ποια είσαι.
Λόγω αύξησης της παγκόσμιας θερμοκρασίας, η μηνιαία σου συνδρομή θα αυξηθεί.
Για να αποδεχτείς την αύξηση, δεν χρειάζεται να κάνεις τίποτα.
- Για να κλείσεις ραντεβού, απλώς ζήτα... - Ραντεβού.
Υπενθύμιση: Άλλαξε χρώμα ματιών.
ΑΝΑΒΑΘΜΙΣΕ ΤΗ ΧΩΡΗΤΙΚΟΤΗΤΑ ΣΟΥ
- Όνομα και αριθμός λογαριασμού; - Έζρα Χαντάντ.
Σε βρήκα. Πώς μπορώ να βοηθήσω;
Δεν καταλαβαίνω. Είναι η τρίτη αύξηση φέτος.
Τα κέντρα διακομιστών της Cache Cloud προσαρμόζονται αυτόματα στη θερμοκρασία
και αυτό προστατεύει το blockchain που, το σημαντικότερο, προστατεύει εσάς.
Ναι, αλλά το blockchain καταβροχθίζει κάθε είδος ενέργειας.
Ακριβώς. Γι' αυτό όποτε ανεβαίνει η θερμοκρασία, ανεβαίνουν κι οι τιμές.
Τα κέντρα πρέπει να κρατηθούν δροσερά.
Είναι πολύ κρίμα που το αφήσαμε να φτάσει ως εδώ.
Και το φιάσκο με τη γεωμηχανική πριν λίγα χρόνια, χειροτέρεψε τα πράγματα.
Γνώμη μου.
Αλλά το Μάτι του Μυαλού έγινε το δημοφιλέστερο προϊόν μας.
ΜΑΤΙ ΤΟΥ ΜΥΑΛΟΥ
Είναι ο μόνος τρόπος να είσαι απόλυτα παρών στις αναμνήσεις σου.
Η τεχνολογία μας κινητοποιεί τον βρεγματικό λοβό
- με μη παρεμβατικές ηλεκτρομαγν... - Ξέρω πώς δουλεύει, Τζάνις.
Ήξερες ότι οι περισσότεροι πελάτες μας βλέπουν τα προγράμματά μας ως επένδυση;
Αποθηκεύουν κομμάτια του εαυτού τους μέχρι ολόκληρη η συνείδησή τους να ανεβεί
και να την επαναφέρουν όταν όλα φτιάξουν.
Θέλω το Μάτι του Μυαλού τώρα, όχι σε 100 χρόνια.
Αν δεν έχω το οπτικό ερέθισμα, θα χάσω όλη τη μνήμη.
ΘΕΡΜΙΚΗ ΚΑΡΔΙΟΜΥΟΠΑΘΕΙΑ
Ναι. Θερινή καρδιά.
Το έχει και μια ξαδέλφη μου. Την καημένη.
Άρχισε να έχει κενά μνήμης από τα 16 της.
- Αυτό θέλω να αποφύγω. - Φυσικά.
Βλέπω ότι δεν έχασες κανέναν ημερήσιο συγχρονισμό. Έξοχα.
Θα πάρεις την έκπτωση θερινής καρδιάς της Cache Cloud,
που είναι σχεδόν 10% κάτω.
Μα κάνατε αύξηση 15%, άρα...
Αν δεν μπορείς να πληρώσεις την αύξηση,
πρέπει να αλλάξεις πρόγραμμα χωρητικότητας.
Αλλιώς, θα πρέπει να διαγράψεις μερικά πράγματα.
Ναι; Τι; Τι χάνω;
Θα εντοπίσουμε τις εγγραφές που ανακαλείς σπανιότερα.
Μην ανησυχείς. Δεν θα καταλάβεις καν ότι λείπουν.
Αυτή είναι η ομορφιά της λησμονιάς.
Εσύ αποφασίζεις.
Διαγραφή.
Διαγρ... Όχι, διατήρηση.
Δεν πειράζει. Διαγραφή.
Διαγραφή.
Διατήρηση.
Διαγραφή.
Διαγραφή. Διατήρηση.
Πάσχει κάποιος δικός σας από θερινή οργή;
Μήπως η ζέστη προκαλεί σ' εσάς και στους δικούς σας φόβο και ανησυχία;
Μόνο πέρσι, 10.000 άτομα
στο Λονδίνο ήταν θύματα βίας που προκλήθηκε από θερινή οργή.
Αλλά υπάρχει λύση. Η CRISPR.
Έζρα, πέρνα από τη γονιδιακή κλινική CRISPR για πληροφορίες.
Κράτα τους αγαπημένους σου ήρεμους.
Γιο, 2753.
Όποιος προγραμμάτισε τα ντρόουν παραδόσεων είναι πολύ μαλάκας.
Ήρθε δέμα για σένα.
Έπρεπε να καθυστερήσω στο ραντεβού μου.
Η Cache ανεβάζει τη χρέωση.
Έχω έναν τύπο
που έστησε κάτι διακομιστές στο Νορίλσκ της Σιβηρίας.
Είναι εντελώς αυτόνομος. Έχει δικό του δίκτυο.
Πολύ φθηνότερος από το πανάκριβο Cloud.
Πολύ φθηνότερος.
Δεν θέλω να το διακινδυνεύσω.
Ένα θα πω μόνο. Η μητέρα φύση τα ισορροπεί όλα.
Η μητέρα φύση.
- Καλώς ήρθες, Έζρα. - Ευχαριστώ.
Πώς ήταν η μέρα μου;
Τέλεια.
Ευχαριστώ που ρώτησες.
Η δική σου;
Ντουλάπα, Ντέιβιντ.
Άνοιξε το Pack. Δες το αυριανό πρόγραμμα.
ΠΡΟΓΡΑΜΜΑ ΟΚΤΩΒΡΙΟΥ
Το πρώτο ραντεβού είναι με τον πελάτη Ντέρεκ στις 11:00.
Απαιτείται να έχεις γαλανά μάτια και να μιλάς γαλλικά.
- Ο Ντέρεκ έστειλε ένα δέμα που περιέχει... - Το έλαβα.
Το δεύτερο ραντεβού είναι με την πελάτισσα Ντάριγια.
- Απαιτείται... - Ο γιος της. Ξέρω.
Απαιτείται να φοράς κούφι και γυαλιά, να έχεις ουλή
και να μιλάς αραβικά.
Κανένα άλλο ραντεβού για αύριο.
Χαμήλωσε το κρεβάτι.
Ο χρόνος κυλάει και φεύγει, αλλά αφήνει τα σημάδια του.
Άνοιξε το Cache.
Έναρξη συγχρονισμού μνήμης.
ΣΥΓΧΡΟΝΙΣΜΟΣ ΣΕ ΕΞΕΛΙΞΗ
Κάθισε άνετα. Πάρε μια βαθιά ανάσα.
Καθώς εκπνέεις, κλείσε απαλά τα μάτια.
Θυμήσου τη μέρα σου από τη στιγμή που ξύπνησες ως τώρα.
Οι αναμνήσεις συγχρονίστηκαν.
Άνοιξε τη Λόλα.
Γραμμή της ζωής.
Ωστόσο, καθώς το διοξείδιο αυξήθηκε με ταχύ ρυθμό...
Η γραμμή της ζωής σου...
- Τι; - Αυτή η διακοπή.
Σημαίνει ότι θα ζήσεις μια συγκλονιστική αλλαγή.
Ξαναπαίξ' το.
Συνεχόμενα.
Η γραμμή της ζωής σου...
- Τι; - Αυτή η διακοπή.
Ο χρόνος κυλάει και φεύγει, αλλά αφήνει τα σημάδια του.
Σαμπάνια, παρακαλώ.
Σ' αρέσει;
Όσο και την πρώτη φορά που μου το έδωσες.
Νόμιζα ότι το έχασα στην εκκένωση του Ρότερνταμ.
Λοιπόν,
πώς ήταν το ταξίδι σου;
Δεν ξέρω τι να πω.
Πριν 25 χρόνια νομίζαμε ότι τα κρυπτονομίσματα θα μας έσωζαν.
Τώρα μας σκοτώνουν με το αποτύπωμα άνθρακα.
- Καλησπέρα. - Γεια.
Υπάρχει κάποια ξεχωριστή; Υπάρχει, σωστά;
Είναι νωρίς ακόμα.
Σου αρέσει περισσότερο από όσο νομίζεις.
Φαίνεται.
Θέλει να φτιάξει τη συνταγή σου για καταΐφι στο Ραμαζάνι.
Της είπα ότι το φτιάχναμε παλιά.
Θυμάσαι...
Φυσικά και θυμάμαι.
Έπαιρνα κι άλλο κομμάτι όταν δεν πρόσεχες και το έτρωγα κρυφά.
Πρέπει να πάρεις αυτό...
Όχι. Δεν μπορώ...
Μην περιμένεις πολύ. Ποτέ δεν ξέρεις τι γίνεται στον κόσμο.
Θα μπορούσες να τη φέρεις την επόμενη φορά;
Θα ήθελα να τη γνωρίσω.
Θεέ μου...
Λατρεύω τη μυρωδιά των λουλουδιών.
Τι είναι;
Λεβάντα.
Σωστά;
Λεβάντα.
Λατρεύω τη μυρωδιά της λεβάντας.
Πρέπει να βγεις έξω σήμερα. Είναι ασφαλές.
Θέλω να μείνω εδώ.
Φοβάσαι ότι θα χάσεις κάτι;
Θα χάσω τα πάντα.
Λατρεύω τη μυρωδιά της λεβάντας.
Άνοιξε το Cache. Άνοιξε τη Λόλα.
Λατρεύω τη μυρωδιά της λεβάντας.
Πρέπει να βγεις έξω σήμερα. Είναι ασφαλές.
Θέλω να μείνω εδώ.
Φοβάσαι ότι θα χάσεις κάτι;
Θα χάσω τα πάντα.
Συνέβη δύο φορές αυτήν την εβδομάδα. Το έβλεπα στο μυαλό μου, και μετά...
τίποτα.
Κατέφυγα στο Cache Cloud για να το επαναφέρω.
Αυτή είναι η πιο πρόσφατή σου εξέταση.
Ένας υγιής ανθρώπινος εγκέφαλος περιέχει 86 δισ. ενεργούς νευρώνες.
Έχουμε ενδείξεις ότι οι δομές των δενδριτών εκφυλίζονται.
Έχουμε 11% μείωση των ενεργών συνάψεων, δηλαδή θάνατο των νευρώνων.
Έζρα, ο εγκέφαλός σου έχει επιβαρυνθεί από τη χρόνια θερινή καρδιά.
Λόγω της πολυετούς μείωσης της ροής αίματος στον εγκέφαλο,
τη ζημιά στα αγγεία και τις συνεχόμενες φλεγμονές,
η αγγειακή άνοια ήταν αναπόφευκτη.
Το σώμα μας δεν έχει φτιαχτεί για τέτοιες θερμοκρασίες.
Αναπτύσσουμε συνεχώς νέες τεχνολογίες
αντιμετωπίζοντας τα πάντα εκτός από το βασικό πρόβλημα.
Στο μεταξύ, η θερμοκρασία ανεβαίνει διαρκώς.
Ωραία, και πώς το σταματάμε;
Δυστυχώς, έχει ξεκινήσει η ταχεία πνευματική εξασθένηση
την οποία περιμέναμε.
Δεν υπάρχει τρόπος να επανέλθουν τα νεκρά εγκεφαλικά κύτταρα.
Νόμιζα ότι το Μάτι του Μυαλού το διορθώνει.
Ναι. Τα οπτικά και ακουστικά ερεθίσματα του Ματιού του Μυαλού είναι ιδανικά
για τη μείωση της εξέλιξης της άνοιας.
Όταν ξαναζείς αναμνήσεις στην πιο καθαρή τους μορφή,
ξεγελάς τον εγκέφαλο και νομίζει ότι είναι νέες.
Αλλά η εκφύλιση δεν σταματά.
Δεν υπάρχει τίποτα να κάνουμε;
Κάποιοι ασθενείς μου πειραματίζονται με παρένθετους.
Άλλοι δοκιμάζουν θεραπεία νοσταλγίας.
Τι είναι αυτό;
Λειτουργεί δημιουργώντας ένα λεκτικό υποκατάστατο
βασισμένο σε τέσσερα αισθητηριακά σημαίνοντα της βασικής μνήμης.
Τέσσερις λέξεις, σαν μάντρα.
Λέξεις, όχι εικόνες;
Η θεωρία λέει ότι η πρακτική αυτή ενισχύει τις νευρικές οδούς
μέσω της επανάληψης των λέξεων.
Και θα δουλέψει αυτό;
Μουρμουρώντας λέξεις στον εαυτό μου;
Όπως είπα, είναι απλώς μια θεωρία.
Ευχαριστώ, γιατρέ.
Εδώ βρισκόμασταν πριν έξι μήνες.
Η τοποθέτηση της οικογένειας υποδείκνυε ότι η Χάρλιν ένιωθε ανασφάλεια.
Τα μαύρα σύννεφα δηλώνουν άγχος.
Και τώρα, είναι ξεκάθαρο ότι τα πράγματα άλλαξαν.
Υπάρχει ολοένα περισσότερη ασφάλεια μέσα στην οικογένεια.
Το βλέπουμε στα μπλε σύννεφα ενώ έχει βγει και ο ήλιος.
Ξέρω πως για σένα είναι μια δουλειά, αλλά ήθελα να σου πω ευχαριστώ.
Χαίρομαι που άξιζε τον κόπο. Είναι καταπληκτική.
Θα σε δούμε την άλλη εβδομάδα;
Νατάσα, έχεις ακόμα μία ώρα.
Δεν τη χρησιμοποιείς υποχρεωτικά, αλλά είναι δική σου αν θες.
Πάμε για ένα ποτό;
Πολύς κόσμος πια
βλέπει και μόνο την ιδέα να κάνει παιδιά ως πολύ μεγάλο βάρος.
Νιώθω τυχερός που σε έχω.
Ευχαριστώ.
Δεν περίμενα ότι θα είμαι μόνη μου σ' αυτό.
Αλλά μάλλον δεν είμαι.
Συγγνώμη.
Δεν πρέπει να ξεχνάω ότι δεν σε προσέλαβα για μένα.
Ευχαριστώ.
Υπάρχουν κι άλλοι Ντέιβιντ;
Περιστασιακά.
Εσύ δεν προσφέρεις την αισθητηριακή εμπειρία.
- Πράγματι. - Δεν θες να κάνεις τη βρόμικη δουλειά;
Θέτω απλώς ένα όριο.
Δεν χρησιμοποιώ απλώς τις πληροφορίες, βάζω και τον εαυτό μου στον ρόλο.
Κατανοώ ότι πρόκειται για υπηρεσία, δεν έχω ψευδαισθήσεις.
Καμιά φορά, μου λείπει το να ανακαλύπτω τον άλλον.
Μια αυθεντική σύνδεση.
Αλλά είναι πολύ σπάνιο. Δεν αξίζει.
Μάλλον πρέπει να αρκεστούμε στη συναλλαγή.
Ξέρω πως είναι φρικτό, αλλά συχνά εύχομαι να είχε πεθάνει,
αντί να είχε φύγει.
- Είναι ζωντανός; - Μπορεί.
Δεν έχω ιδέα.
Είχε πάει επαγγελματικό ταξίδι στις ΗΠΑ. Στο Όρεγκον.
Τηλεφώνησε και μου είπε ότι δεν θα ξαναγυρίσει.
Γνώρισε κάποια στην οργάνωση Γιατρέψτε τη Γη...
ή κάπως έτσι.
Έγινε κάποιος άλλος.
Συγγνώμη, Νατ...
που δεν ήμουν στο πλευρό και των δυο σας.
Δεν ξέρω τι σκεφτόμουν.
Φοβόμουν...
φοβόμουν τον κόσμο.
Συγγνώμη.
Είσαι καλός.
Είσαι πολύ καλός.
Καλύτερος Ντέιβιντ από τον Ντέιβιντ,
όποιος κι αν είσαι.
Τέλος χρόνου.
Υπενθύμιση: Αλλαγή χρώματος ματιών πριν το ραντεβού.
Το επόμενο ραντεβού είναι με την πελάτισσα Ντάριγια.
Απαιτείται να φοράς κούφι και γυαλιά, να έχεις ουλή και να μιλάς αραβικά.
Εντάξει, γυαλιά.
Γυαλιά.
Γαμώτο!
Χαίρετε. Χρειάζεστε βοήθεια;
Ναι.
Πού είναι η μητέρα μου, η Ντάριγια Σουλέιμαν;
Λυπάμαι πολύ.
- Γιατί δεν με ειδοποίησε κανείς; - Ζητώ συγγνώμη αν έγινε κάποιο λάθος.
Δεν υπήρχε κοντινός συγγενής στον φάκελό της.
Εσείς ποιος είστε;
Έκανα λάθος.
Γιατρέψτε τη γη.
- Δέμα εστάλη. - Άνοιξε το Cache.
Έναρξη συγχρονισμού μνήμης.
Κύριε Χαντάντ,
σας πληροφορούμε ότι δυστυχώς υπερβήκατε τη χωρητικότητά σας κατά 4,08%.
Αν επιθυμείτε τις υπηρεσίες μας,
πρέπει να αναβαθμίσετε το Μάτι του Μυαλού της Cache Cloud τώρα.
- Δεν μπορώ, γαμώτο. - Για τη διευκόλυνσή σας,
εδώ είναι οι εγγραφές σας που ανακλήθηκαν λιγότερο.
Πείτε μου, παρακαλώ.
Θα διαγράψετε;
Όχι.
Όχι, δεν διαγράφω τη ζωή μου.
Λοιπόν, είναι ή δεν είναι;
Μάντεψε.
Κάλεσε τη δρα Ζόλνερ.
Η δρ Ζόλνερ δεν είναι διαθέσιμη.
- Αν είναι επείγον, κάλεσε... - Αποσύνδεση.
Εντάξει.
Τέσσερις λέξεις.
Καστανά μάτια,
μάντεψε,
λεβάντα,
Λόλα.
Καστανά μάτια, μάντεψε, λεβάντα, Λόλα.
Καστανά μάτια...
- Καστανά μάτια, μάντεψε, λεβάντα... - Λεβάντα.
Καστανά μάτια, μάντεψε, λεβάντα...
Καστανά μάτια, μάντεψε, λεβάντα, Λόλα.
Καστανά μάτια, μάντεψε...
Καστανά μάτια, μάντεψε, λεβάντα, Λόλα...
Μου λείπεις.
Άνοιξε το Pack.
Έζρα;
Εδώ είσαι.
Από το προφίλ σου στο Pack φαίνεται ότι είναι η πρώτη σου φορά.
Θες να συζητήσουμε κάτι προτού ξεκινήσουμε;
- Έχω θερινή καρδιά. - Λυπάμαι.
Τη θεράπευσαν, αλλά ο εγκέφαλός μου...
Χάνω τις αναμνήσεις μου.
Σίγουρα μπορώ να βοηθήσω.
Έχω πολύ καλές κριτικές.
Σίγουρα.
Συνήθως, είμαι εγώ στη θέση σου.
Είμαι μέρος του Pack.
Δεν είχες πολλές εγγραφές, αλλά μου άρεσε αυτό που είδα.
Και έχω δουλέψει και με λιγότερα.
Η γραμμή της ζωής σου...
Τι;
Αυτή η διακοπή.
Σημαίνει ότι θα ζήσεις μια συγκλονιστική αλλαγή.
Τι;
Συγγνώμη, το τατουάζ σου.
Εκείνη δεν είχε.
Δεν φαινόταν στις εγγραφές. Μην του δίνεις σημασία.
Μάλλον δεν θα μπορέσω.
Πέρασες όμορφα στα γενέθλιά σου, Έζρα;
- Δεν τελείωσαν ακόμα. - Δεν τελείωσαν ακόμα.
Δεν τελείωσαν ακόμα.
Δεν τελείωσαν.
Μπορείς να με λες Λόλα αν θες.
- Τι; - Συγγνώμη.
Έζρα, τι;
Απλώς δεν είσαι εκείνη.
Δεν θα μπορέσω. Δεν είναι το ίδιο.
Δεν είναι αληθινό.
Να το συζητήσουμε.
Μπορώ να προσαρμοστώ.
Σταμάτα. Συγγνώμη, δεν...
Φύγε, σε παρακαλώ.
Συγγνώμη, θα πρέπει να πληρώσεις.
Είναι 3.000 μονάδες.
Άνοιξε το Cache.
Λόλα.
Έχετε εξαντλήσει τη χωρητικότητά σας.
Εγγραφές, επαφές, επικοινωνίες και άλλα δεδομένα, παγώνουν...
Άντε γαμήσου, Τζάνις. Ακούς; Άντε γαμήσου!
Επιθυμείτε να διαγράψετε αυτές τις εγγραφές μνήμης;
Διαγραφή.
Είστε 1,47% πάνω από τη χωρητικότητά σας.
Διαγραφή.
Διαγραφή όλων των εγγραφών εκτός από όσες περιέχουν τη λέξη "Λόλα".
ΧΡΗΣΙΜΟΠΟΙΕΙΤΕ ΤΟ 26,00%
Συγχαρητήρια. Ο λογαριασμός σας επανήλθε.
Ευχαριστούμε που εμπιστεύεστε τις αναμνήσεις σας στην Cache Cloud.
Συνεχόμενη αναπαραγωγή.
- Η γραμμής της ζωής σου... - Τι;
Αυτή η διακοπή...
- Προσοχή στο κενό. - Λόγω πλημμύρας
στις γραμμές Bakerloo και Central, παραμένουν κλειστοί οι εξής σταθμοί...
Άνοιξε το Pack.
Άνοιξε τις εγγραφές μνήμης της Νατάσα.
- Δεν εντοπίστηκαν. - Τι...
- Άνοιξε τις εγγραφές της Νατάσα. - Δεν εντοπίστηκαν.
Επόμενος σταθμός, Τσέρινγκ Κρος Ρόουντ.
Δεν θα δουλέψει.
- Τι; - Χάθηκαν όλα.
- Τι εννοείτε; - Ο σεισμός κατέστρεψε τους διακομιστές.
Τι; Είπες σεισμός;
Άνοδος στάθμης, περισσότερο νερό, περισσότερο βάρος στις τεκτονικές πλάκες.
Ήταν αναμενόμενο. Τσουνάμι στη Νόβα Σκότια.
Η ευρεία χρήση blockchain καταναλώνει ηλεκτρισμό.
Αυτό προκαλεί άνοδο της στάθμης η οποία καταστρέφει το blockchain.
Το ίντερνετ επανήλθε, αλλά το Cloud καταστράφηκε.
Ευκαιρία να ξεκινήσεις μια νέα ζωή.
Άνοιξε το Cache. Άνοιξε τη Λόλα.
Δυστυχώς, οι εγγραφές μνήμης σας δεν είναι προσβάσιμες αυτήν τη στιγμή...
- Όχι. - λόγω διακοπών ρεύματος.
Κλείστε ραντεβού με εκπρόσωπο της Cache Cloud για βοήθεια.
Τσέρινγκ Κρος Ρόουντ.
Κανείς δεν μας λέει τίποτα.
Είναι παράνοια.
Με συγχωρείτε.
Πού βρίσκονται οι αναμνήσεις μου;
Θα θυμάστε τη ρήτρα ανωτέρας βίας στο συμβόλαιό σας.
Όπως φαντάζεστε, μια φυσική καταστροφή στοιχειοθετεί
μια εξαιρετική περίσταση εκτός του ελέγχου μας.
Οι γαμημένοι δενδρίτες σβήνουν μέρα με τη μέρα.
- Χρειάζομαι το Μάτι του Μυαλού. - Όλοι εδώ έχουν χάσει από κάτι.
Χρήματα, ιατρικό ιστορικό, αρχεία απασχόλησης. Εντάξει;
Κάνουμε ό,τι μπορούμε, τα δεδομένα σας μπορεί να είναι οπουδήποτε.
Πρέπει να του μιλήσω.
Γιο, 2753. Έλα μέσα, φίλε. Μίστι, άσ' τον να μπει. Έλα.
Χρειάζομαι βοήθεια.
Χάθηκαν. Χάθηκαν όλα.
Σε προειδοποίησα. Η μητέρα φύση θύμωσε με τα παιδιά της.
Το κακόβουλο λογισμικό ρίχνει τα τείχη προστασίας της Cache.
Λένε ότι ένας στους τέσσερις λογαριασμούς έχει κλαπεί.
Ο λογαριασμός μου, οι αναμνήσεις μου. Πρέπει να με βοηθήσεις.
- Δεν είμαι υποχρεωμένος. - Βοήθησέ με.
Βοήθησέ με.
Έχω θερινή καρδιά.
Η πνευματική εξασθένηση ξεκίνησε.
Θερινή καρδιά. Τικ τακ, τικ τακ.
Άρα, θα τις χάσεις έτσι κι αλλιώς τις αναμνήσεις σου.
Το διοξείδιο του άνθρακα διαγράφει το περιεχόμενο των λοβών, σωστά;
Έχει φτάσει πια στα 560 μέρη ανά εκατομμύριο.
Ζήσε το παρόν, φίλε.
Πρόκειται για την κοπέλα μου.
Έχει πεθάνει, μόνο αυτό έχω από εκείνη.
Γαμώτο.
Μακάρι να μπορούσα να ξεχάσω την πρώην μου.
Να ξεχάσω...
Σε παρακαλώ!
Ξέρω ότι μπορείς να τις βρεις.
Έχεις αρκετές μονάδες να δώσεις; Γιατί φτηνό δεν το λες.
- Λοιπόν; - Πόσα;
- Είναι 20.000 μονάδες. - Δεν τις έχω.
Λένε ότι μπορείς να βγάλεις καλά λεφτά στην Pack,
αν είσαι ωραίο αγόρι όπως εσύ.
- Πολύ ωραίο. - Δεν κάνω τέτοια.
Ίσως ήρθε η ώρα να κάνεις μια δοκιμή.
Δοκιμή.
Θα πληρώσω τα μισά αύριο.
Τι είδους ταινίες μ' εσένα και την πως-τη-λένε έχεις
στο χαλασμένο εγκεφαλικό κουτί σου;
Οι 10.000 αύριο, το υπόσχομαι.
Μια υπόσχεση από ένα αγόρι με θερινή καρδιά;
Κι αν το ξεχάσεις;
Κοίτα, φεύγει τρέχοντας.
- Καλώς ήρθες, Έζρα. - Γαμημένη μνήμη.
Άνοιξε το Pack, όλες τις οθόνες. Άνοιξε αναθέσεις.
Όλες τις κατηγορίες.
Αφαίρεσε τις μέρες με μπλακάουτ.
Ανανέωσέ τα όλα ώστε να περιλάβουν εξομολογήσεις, προσκλήσεις,
απολύσεις, πλαστοπροσωπίες και...
- αισθητηριακές εμπειρίες. - Με την παροχή αυτών των υπηρεσιών
δέχεσαι ότι αναλαμβάνεις τον κίνδυνο για αυτές τις αναθέσεις.
Η Pack δεν ευθύνεται για τυχόν σωματική ή πνευματική βλάβη που θα υποστείς...
- Συμφωνώ. - Επιβεβαιώνοντας τη συμφωνία,
ο υπάλληλος της Pack συμφωνεί να άρει κάθε...
Συμφωνώ. Άνοιξε τις αναθέσεις.
Χρειάζομαι έναν γαμπρό για τον γάμο μου τον άλλο μήνα.
Δεν είναι αρκετά σύντομα. Απόρριψη.
Θέλω παρέα για ναρκωτικά. Μεθαμφεταμίνη, κεταμίνη, ντριφτ.
Να δραπετεύσω προτού το κλίμα χειροτερέψει.
Επόμενο.
Θέλω κάποιον να του εξομολογηθώ κάτι.
Έχω εξωσυζυγική σχέση, ο άντρας μου απαιτεί να γνωρίσει τον εραστή.
Είναι ανυποχώρητος. Προσφέρω 2.000 μονάδες.
ΠΕΛΑΤΙΣΣΑ ΙΖΑΜΠΕΛ ΟΥΙΚ ΕΡΑΣΤΗΣ
Προειδοποίηση οργής γι' αυτόν τον ρόλο.
Χριστέ μου.
Απόρριψη.
Η Τζέιμς Ουάξλερ Ακίνητα, ΕΠΕ,
χρειάζεται να κάνει μια έξωση το συντομότερο.
Αποδοχή.
Είναι το σπίτι μας. Μένουμε επτά χρόνια.
Πού θα πάμε;
Ξέρω ότι είναι οδυνηρό...
- Θέλουν να το πουλήσουν; Να το πουλήσουν; - Δεν γνωρίζω τίποτα.
Το μόνο που ξέρω είναι ότι έληξε το συμβόλαιό σας.
Έχετε δέκα μέρες να φύγετε.
Ήμουν άτακτος, χρειάζομαι μια αισθητηριακή εμπειρία...
Απόρριψη.
Χρειάζομαι ακόμα βοήθεια. Αλήθεια.
Προσφέρω πια 3.000 μονάδες. Είναι λεπτή κατάσταση. Επείγουσα.
Προειδοποίηση οργής γι' αυτόν τον ρόλο.
Απόρριψη.
Προς συμμόρφωση με την ηθική πρακτική,
χρειαζόμαστε έναν εκπρόσωπο για απόλυση. Είναι 500 μονάδες.
Ειδοποιηθήκατε πως αν δεν αυξήσετε την απόδοσή σας...
Σας παρακαλώ...
η σύντροφός μου...
έχει καρκίνο του πνεύμονα.
Τις περισσότερες μέρες δεν μπορεί να βγει έξω.
Χρειάζομαι αυτήν τη δουλειά.
Θα εφαρμόσουμε πλήρη αυτοματοποίηση από το επόμενο τρίμηνο.
Η θέση σας καταργείται.
Η ασφάλεια θα σας συνοδεύσει έξω.
Ευχαριστώ.
Ποιος είσαι εσύ που έρχεσαι εδώ και κάνεις...
Καταστρέφεις τις ζωές μας.
Κάλεσε τον Χ.
Εδώ 2753. Κοντεύω. Είμαι πολύ κοντά.
Έχω μία δουλειά ακόμα, μετά θα σου τα φέρω.
Πες μου όταν θα βρεις τις αναμνήσεις μου.
Εδώ είσαι.
Συγγνώμη που άργησα.
Χάλασε το ρολόι σου;
Γαμώτο.
- Συγγνώμη, δεν είμαι και πολύ... - Πρέπει να φύγεις.
- Ας μη χαλάσει αυτό τη βραδιά μας. - Δύο χρόνια χάθηκαν έτσι απλά.
Στον πραγματικό κόσμο, εκτός Pack, αντιμετωπίζω
μια πολύ δύσκολη κατάσταση.
Χρειάζομαι 4.000 μονάδες.
Ορίστε; Θες να σε βοηθήσω;
Άντε γαμήσου.
Δεν πληρώνω τίποτα!
Προειδοποίηση καύσωνα. Λάβετε προφυλάξεις.
Περιορίστε τον χρόνο σας έξω. Αποφύγετε τη σωματική δραστηριότητα.
Αν παρατηρήσετε οποιαδήποτε έξαλλη συμπεριφορά, ειδοποιήστε αμέσως τις αρχές.
Έλεγχος υπολοίπου κρυπτονομισμάτων.
Είναι 6.353 μονάδες.
Καστανά μάτια, μάντεψε, λεβάντα, Λόλα.
Εισερχόμενη ανάθεση στο Pack από Νατάσα Άλπερ.
Άνοιξε.
Είδα ότι είσαι διαθέσιμος και σκέφτηκα ότι θα ήταν ωραία έκπληξη
να γυρίσω και να έχεις μαγειρέψει. Σου έδωσα πρόσβαση στο διαμέρισμα.
Αποδοχή.
Η δασκάλα λέει ότι την ερχόμενη εβδομάδα θα έχει πολλή ζέστη για να βγούμε έξω.
Άρα, πρέπει να βρούμε τι να κάνουμε για να περάσουμε καλά στο σπίτι.
Θα μπορούσες να μου πεις μια ιστορία.
Εντάξει. Τι ιστορία θες να σου πω;
Συγγνώμη που άργησα. Πάλι πλημμύρισε το μετρό.
Ήρθα με τα πόδια από το γραφείο.
Γεια.
Τι όμορφο! Ευχαριστώ που μαγείρεψες, αγάπη.
Ο μπαμπάς μού λέει μια ιστορία.
- Αλήθεια; Τι ιστορία; - Αυτή με την τελευταία φάλαινα.
- Θέλω κι εγώ να την ακούσω. - Εντάξει.
Η τελευταία φάλαινα.
Νομίζω ότι ήμουν στην ηλικία σου.
Έκανε πάρα πολλή ζέστη.
Είχαν βγει προειδοποιήσεις.
Ήμουν...
- Θες να το δεις, Έζρα; - Έλα.
- Ήμουν σε ένα σκάφος. - Πού;
Πού;
Δεν θυμάμαι.
Ήταν ένας ψαράς και...
- Έλα. - και μία γυναίκα.
Ήμασταν μέσα στο νερό.
Ποια ήταν η γυναίκα;
Συγγνώμη. Δεν μπορώ να θυμηθώ.
Κοριτσάκι, θα τελειώσουμε την ιστορία άλλη φορά, εντάξει;
- Θα μας αφήσεις λίγο μόνους; - Συμβαίνει κάτι;
Όχι. Είμαι καλά.
Έλα. Πάμε να ετοιμαστείς για ύπνο.
- Καληνύχτα, μπαμπά. - Πάμε.
Καληνύχτα, αγάπη μου.
Αυτή η ιστορία ήταν από την πραγματική σου ζωή;
Μάλλον ναι. Γι' αυτό την ξεχνάω.
Θυμάμαι ακόμα τα καινούργια πράγματα, αλλά το παρελθόν...
Ήσουν αγόρι.
Είπες πως ήταν μαζί σου μια γυναίκα.
Μήπως ήταν η μητέρα σου;
Μπορεί.
Και ήταν και μια φάλαινα.
Ναι, μας έλεγες για την τελευταία φάλαινα.
Αυτήν τη γυναίκα την ήξερα.
Τη διέγραψα.
Διέγραψα τα πάντα.
Τα πάντα εκτός από τη Λόλα.
Τη Λόλα;
Αυτή είναι...
Συμβαίνει ταχύτερα από όσο νόμιζα.
Αυτή πότε...
Τι μπορείς να θυμηθείς;
Πάνε τρία χρόνια.
Είχε θερινή καρδιά.
Όπως κι εγώ.
Λυπάμαι πολύ.
Είχαν αναπτύξει μια πειραματική θεραπεία.
Δούλεψε σ' εμένα...
αλλά όχι...
Δεν ήταν μόνο η καρδιά της.
Ήταν και έγκυος.
Τους έχασα και τους δύο. Και τώρα την ξαναχάνω.
Λυπάμαι.
Λυπάμαι πολύ.
Η γραμμή της ζωής σου...
Έχεις κι άλλη.
Τι σημαίνει αυτό;
2753. Έχω καλά νέα.
Βρήκα τις εγγραφές σου. Ήταν λίγο δυσκολότερο από όσο περίμενα.
Βρέθηκαν σε μια φάρμα τρολ σε χαμηλή γήινη τροχιά
και άρα θα χρειαστώ 30.000, ναι; Τα μισά σήμερα.
Άνοιξε το Pack.
Τροποποίηση τιμολογίου για Νατάσα Άλπερ.
Πρόσθεσε επιπλέον υπηρεσία.
Αισθητηριακή εμπειρία.
Επιβεβαίωσε προσθήκη αισθητηριακής εμπειρίας.
- Παρακαλώ, επιβεβαίωσε. - Επιβεβαιώνω.
- Έλεγχος ανοιχτών αναθέσεων. - Ανάκτηση ανοιχτών αναθέσεων.
Ψάχνω κάποιον να ζητήσει συγγνώμη από έναν μεγάλο πελάτη.
Πρέπει να γίνει μεγάλο σόου. Μιλάμε για τεμενάδες.
Τα συνήθη. Δίνω 600 μονάδες.
Μόνο αναθέσεις άνω των 3.000 μονάδων.
Με άμεση πρόσληψη.
Μία ανοιχτή ανάθεση.
Προειδοποίηση οργής.
Προσφέρω πια 5.000 μονάδες. Δεν μπορώ περισσότερα.
Σας παρακαλώ, είμαι σε απόγνωση. Ο άντρας μου είναι εκτός ελέγχου.
Αποδοχή.
Η ζέστη τον κάνει να οργίζεται. Δεν εφαρμόζει τη λύση CRISPR.
Δεν τον νοιάζει η επιστήμη. Με προσέχεις;
Ναι. Γνωρίζω ότι έχει πρόβλημα θυμού.
Έξω έχει θερμοκρασία υγρού βολβού 34.
Σε διαβεβαιώ, έχουμε εκπαιδευτεί για τέτοια σενάρια.
Την προηγούμενη φορά, πήγε στην παμπ και έγινε...
- Πόσον καιρό είμαστε μαζί; - Περίπου έναν χρόνο, από όσο ξέρει.
Γνωριστήκαμε στο Μέιντα Βέιλ μέσω της αδελφής μου, αλλά μην την αναφέρεις.
Έχω ξανάρθει εδώ;
Μερικές φορές ενώ εκείνος έλειπε, αλλά δεν χρειάζεται να το μάθει.
- Τον αγαπώ! Ναι! - Αυτός είναι;
- Δεν χρειάζεται να... - Αυτός είναι ο μαλάκας;
- Τελείωσε. - Σε αγαπάει.
Εσένα αγαπάω.
Έχουμε χωρίσει.
Αυτό είπα κι εγώ. Θέλω να είμαι μαζί σου.
Ποτέ δεν θα γίνω όπως εσύ.
Μπορείς να τη φροντίσεις με τρόπους που εγώ ποτέ...
Καστανά μάτια, μάντεψε, λεβάντα.
- Λόλα. Καστανά μάτια, μάντεψε, λεβάντα... - Νέα ειδοποίηση από το Pack.
Ακύρωση συμβολαίου: Νατάσα Άλπερ.
Γαμώτο. Κάλεσε τη Νατάσα Άλπερ.
Η Νατάσα Άλπερ δεν είναι διαθέσιμη. Θες να αφήσεις μήνυμα;
- Μπαμπά! - Νατάσα, πρέπει να...
Χάρλιν, πήγαινε στο δωμάτιό σου.
- Τι έπαθε ο μπαμπάς; - Στο δωμάτιό σου. Κλείσε την πόρτα.
- Φύγε. - Περίμενε...
Φύγε αμέσως. Δεν σε θέλω πια στη ζωή μας.
- Θα βρούμε άλλον. - Να σου εξηγήσω.
Είπες ότι δεν προσφέρεις αισθητηριακή εμπειρία.
- Καταλαβαίνω γιατί θύμωσες. - Αλήθεια;
Αφού δεν το έχεις ξανακάνει, πρέπει να ξέρεις
πως για να χρεώσεις για σεξ, πρέπει να με γαμήσεις όπως εκείνος.
Αλλά ξέρουμε ότι χθες βράδυ δεν ήταν ο Ντέιβιντ.
Ζητώ συγγνώμη.
Ειλικρινά.
Έπρεπε. Δεν είχα επιλογή. Χρειαζόμουν τα χρήματα.
- Τι; - Για τη Λόλα.
- Δεν πρέπει να τη χάσω. - Θεέ μου. Δες τι έχεις πάθει.
Προσπαθείς τόσο να θυμάσαι το παρελθόν,
- που δεν υπάρχεις στο παρόν. - Ενώ εσύ;
Με προσέλαβες να υποδυθώ έναν άντρα που εύχεσαι να υπήρχε.
Έναν Ντέιβιντ που δεν εγκατέλειψε εσένα και την κόρη σου.
Άντε γαμήσου.
Τουλάχιστον εγώ δεν παριστάνω τον σύντροφο
- ούτε τον γονιό κάποιου. - Επειδή εγώ μόνο να παριστάνω μπορώ!
Γιάτρεψαν την καρδιά μου, μια χαρά.
Αλλά το μυαλό μου, το γαμημένο μυαλό μου...
Έχω χαθεί κάπου εκεί μέσα.
Έχω χαθεί.
Καστανά μάτια, μάντεψε, λεβάντα...
Πρέπει να το αποδεχτείς.
Ξέχασέ τη.
Δεν μπορώ.
Ήμουν ευτυχισμένος τότε.
Αυτό θυμάμαι.
Ήμουν ευτυχισμένος.
Και τώρα τι κάνεις;
Είσαι ευτυχισμένος;
Εκείνη έφυγε...
και δεν ξαναγυρίζει.
Ξέρω...
Ξέρω πώς νιώθεις.
Αλλά εσύ είσαι ακόμα εδώ.
Η κόρη μου σε νομίζει πατέρα της.
Κι εγώ δεν ξέρω ούτε πώς σε λένε.
Δεν ξέρω ούτε πώς σε λένε.
Έζρα.
Με λένε Έζρα.
Και ποιος είναι αυτός;
Σίγουρα ξεχνάς πράγματα. Ξέχασες τη συμφωνία μας;
Θυμάσαι ποιος σου έριξε γροθιά στα μούτρα;
Βρήκα μερικά πολύ συγκινητικά πράγματα με αυτήν.
Ίσως χρησιμοποίησα αποσπάσματα
για να περάσω όμορφα, δεν ξέρω αν με πιάνεις.
Τι απέγινε το μωρό; Ήταν αγόρι ή κορίτσι; Είσαι μπαμπάς;
Καλά, δεν θα δυσκολευτώ να βρω αγοραστή για όλα αυτά.
Καλύτερα να με πληρώσεις γιατί θα τα πουλήσω όλα
και θα δουν όλοι τον κώλο της σε αφίσα στο Πικαντίλι Σέρκους.
Πώς την έλεγαν, φίλε;
Θυμάσαι;
Λόλα!
ΤΡΕΙΣ ΜΗΝΕΣ ΜΕΤΑ
Είπαμε αντίο ξανά και ξανά.
Τώρα είναι ώρα να ξαναβρεθούμε.
Επαναφέρουμε ένα από τα πιο μεγαλοπρεπή πλάσματα του κόσμου μας,
τη μεγάπτερη φάλαινα.
MENAGERIE2100 Η ΕΛΠΙΔΑ ΤΗΣ ΦΑΛΑΙΝΑΣ
Έρχεται σύντομα στον ζωολογικό κήπο της Menagerie2100 στο Λονδίνο.
Έζρα! Μοιάζει αυτή με τη φάλαινα που είδες;
- Ποτέ δεν είδα φάλαινα. - Μα είπες ότι είδες την τελευταία.
Αλήθεια;
Ο κόσμος μας είναι γεμάτος αβεβαιότητα.
Πώς ήταν η μέρα σου;
Ξέρεις, καλύτερα τώρα.
- Πάμε να φάμε; - Ναι.
Πάμε. Τι θέλετε να φάτε εσύ κι ο Τζόι ο δράκος;
- Όμορφη είναι αυτή. - Μάντεψε.
Ναι, είναι.
Η τεχνολογία Exowomb παρέχει γνήσιο περιβάλλον στο έμβρυο
εξαφανίζοντας τους κινδύνους της εγκυμοσύνης...
Έζρα;
και του πρόωρου τοκετού, προστατεύοντας μητέρα και παιδί.
Η οικογένειά σας αξίζει το καλύτερο ξεκίνημα.
Έζρα, είσαι καλά;
Exowomb.
- Σχεδιάστε το μέλλον σας σήμερα.
- Ναι. - Πού ήσουν;
Πουθενά. Εδώ είμαι.
Υποτιτλισμός: Κώστας Φαρμάκης